Rolf Nesch

Rolf Emil Rudolf Nesch (født 7. januar 1893 i Oberesslingen i Württemberg, død 27. oktober 1975) var en tysk-norsk kunstner. Han er mest kjent for sine grafiske arbeider, men arbeidet innen flere disipliner.
Nesch kom til Norge i 1933, etter at Hitler hadde tatt makten i hjemlandet. Før han forlot Tyskland hadde Nesch vakt oppmerksomhet med sin grafikk, og i Norge skapte han i 1933-34 serien «Snegrafikk», inspirert av norsk natur og arbeidsliv. Innenfor grafikken eksperimenterte han med plater påloddet netting, kobbertråd og metallbiter og fikk på den måten en dekorativ relieffvirkning. Han laget også karakteristiske skulpturer, mest hoder, i stein og bronse. 
Det de fleste først og fremst forbinder ham med er hans originale materialbilder, sammensatt av metallplater og metalltråd, netting, spiker, stein, glass, glimmer, kork, tau, treverk osv. I slutten av 1930-årene utformet han sine kjente fiskebilder, «Jukseflåten» og «Lofotfiskere trekker garn». Med utgangspunkt i en serie grafiske blad fra 1938 fullførte han i 1965 det 11 meter lange og 3 meter høye dekorative felt «Sildefiske» i Indekshuset i Oslo, et verk som på 70-tallet ble regnet som det rikeste arbeid i norsk monumentalkunst etter krigen. 
Under første verdenskrig var Nesch soldat og ble såret. Nesch kjøpte gården Rud ved Ål i Hallingdal i 1951, hvor han bodde og arbeidet resten av livet. I Ål ble det i 1993 åpnet eget Nesch-museum.


== Litteratur ==
Askeland, Jan: Rolf Nesch, Det norske studentersamfunds kulturutvalg, Oslo 1958.
Askeland, Jan: «Rolf Nesch», i Profiler i norsk grafikk, Dreyers forlag, Oslo 1958.
Askeland, Jan: «Rolf Nesch», i Gyldendals leksikon over moderne nordisk kunst, Gyldendal norsk forlag, Oslo 1958, s. 160-161.
Askeland, Jan: Rolf Nesch. Alkymisten, Kunst og Kulturs serie, Oslo 1969.
Askeland, Jan: Norwegian Printmakers, Oslo 1978.
Castleman, Riva: Prints of the 20th Century. A History, London 1988.
Gauguin, Pola: «Rolf Nesch», i Kunsten idag 1948, vol. 1, nr. 2, s. 3-23.
Haftmann, Werner: Verfemte Kunst, Köln 1986.
Helliesen, Sidsel: Rolf Nesch – Sommer ved Oslofjorden, Nasjonalgalleriet 1997.
Helliesen, Sidsel: «En fremmed fugl med stort vingespenn: Rolf Nesch» i Norsk grafikk gjennom 100 år, Aschehoug forlag, Oslo 2000, ISBN 82-03-22551-9.
Helliesen, Sidsel og Bodil Sørensen: «Rolf Nesch»  i Norsk kunstnerleksikon, Oslo 1986.
Helliesen, Sidsel og Bodil Sørensen: Rolf Nesch: The Complete Graphic Works, Milano/Oslo 2009, ISBN 978-88-572-0051-4 / ISBN 978-88-572-0400-0.
Hentzen, Alfred: Rolf Nesch. Graphik, Materialbilder, Plastik, Stuttgart 1960, New York 1964.
Hentzen, Alfred og Wolf Stubbe: Rolf Nesch. Graphik, Berlin/Oslo 1973.
Hjelle, Eivind Otto: Rolf Nesch, Oslo 1998, ISBN 82-05-25653-5.
Hjelle, Eivind Otto, Sidsel Helliesen og Leo Oterhals: Rolf Nesch, Galleri Kaare Berntsen 2006.
Kristiansen, Runar: Edvard Munch, Nikolai Astrup, Rolf Nesch, Ludvig Eikaas, Jølster 1998, ISBN 82-91882-01-0, ib., ISBN 82-91882-02-9, h.
Stubbe, Wolf: Die Graphik des 20. Jahrhunderts, Berlin 1962.
Wiik, Eva: Min venn Rolf Nesch, Oslo 1994, ISBN 82-504-2157-4.


== Referanser ==


== Eksterne lenker ==
Verk av Rolf Nesch på nasjonalmuseet.no
Rolf Nesch Hjemmeside
Nesch-museet i Ål
Rolf-Nesch.com